Avis juridique important

|

31980L0737

Οδηγία 80/737/ΕΟΚ του Συμβουλίου της 22ας Ιουλίου 1980 περί διατάξεων σχετικών με το θερινό ωράριο

Επίσημη Εφημερίδα αριθ. L 205 της 07/08/1980 σ. 0017 - 0017 Ελληνική ειδική έκδοση: Κεφάλαιο 12 τόμος 2 σ. 0054

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Ιουλίου 1980 περί διατάξεων σχετικών με το θερινό ωράριοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι όλα τα Κράτη μέλη εισήγαγαν το θερινό ωράριο- ότι εν τούτοις οι ημερομηνίες της ενάρξεως και του τέλους της περιόδου της θερινής ώρας διαφέρουν μεταξύ των ομάδων των Κρατών μελών- ότι οι διαφορές αυτές επιφέρουν επιπλοκές στις μεταφορές και τις τηλεπικοινωνίες μεταξύ των ομάδων των Κρατών μελών και την αύξηση των δυσχερειών και των τιμών των επιχειρήσεων μεταφορών- ότι είναι λοιπόν ευκταίο, σε όλα τα Κράτη μέλη η περίοδος της θερινής ώρας να αρχίζει και να τελειώνει τις ίδιες ημερομηνίες- ότι αυτό, κατά πρώτο λόγο, είναι δυνατόν να πραγματοποιηθεί μόνο σε ό,τι αφορά την έναρξή της- ότι είναι ομοίως ευκταίο να θεσπίσει το Συμβούλιο, ευθύς ως είναι δυνατόν, μία κοινή ημερομηνία για το τέλος της περιόδου της θερινής ώρας, και σε εύλογο χρόνο μία μοναδική περίοδο θερινής ώρας- ότι για λόγους γεωγραφικής τάξεως, ενδείκνυται οι προαναφερόμενες διατάξεις να μην εφαρμόζονται ούτε στη Γροιλανδία ούτε στα υπερπόντια εδάφη των Κρατών μελών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Κατά την έννοια της παρούσας οδηγίας, ως "περίοδος θερινής ώρας" νοείται η περίοδος του έτους κατά τη διάρκεια του οποίου η ώρα προηγείται κατά εξήντα λεπτά σε σχέση προς την ώρα του υπολοίπου έτους.   Άρθρο 2  Η περίοδος της θερινής ώρας αρχίζει σε κάθε Κράτος μέλος την 1 το πρωί διεθνή ώρα στις ακόλουθες ημερομηνίες:  - το 1981: στις 29 Μαρτίου,  - το 1982: στις 28 Μαρτίου.   Άρθρο 3  Η παρούσα οδηγία δεν αφορά τη Γροιλανδία και τα υπερπόντια εδάφη των Κρατών μελών.   Άρθρο 4  Το Συμβούλιο θα θεσπίσει, μετά από πρόταση της Επιτροπής και ευθύς ως είναι δυνατόν, εντατικότερα μέτρα εναρμονίσεως της θερινής ώρας.   Άρθρο 5  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 22 Ιουλίου 1980.  Για το Συμβούλιο Ο Πρόεδρος G. THORN  (1) ΕΕ αριθ. Α 79 της 5. 4. 1976, σ. 38.  (2) ΕΕ αριθ. Α 131 της 12.6.1976, σ. 12.


title: Οδηγία 2013/42/ΕΕ του Συμβουλίου, της 22ας Ιουλίου 2013 , για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας όσον αφορά τον μηχανισμό ταχείας αντίδρασης για την καταπολέμηση της απάτης στον τομέα του ΦΠΑ

text:
               26.7.2013

               EL

               Επίσημη Εφημερίδα της Ευρωπαϊκής Ένωσης

               L 201/1

         ΟΔΗΓΊΑ 2013/42/ΕΕ ΤΟΥ ΣΥΜΒΟΥΛΊΟΥ
   της 22ας Ιουλίου 2013
   για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας όσον αφορά τον μηχανισμό ταχείας αντίδρασης για την καταπολέμηση της απάτης στον τομέα του ΦΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 113,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη του Ευρωπαϊκού Κοινοβουλίου (1),
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (2),
   Αποφασίζοντας σύμφωνα με ειδική νομοθετική διαδικασία,
   Εκτιμώντας τα ακόλουθα:

               (1)

               Η φοροδιαφυγή στον τομέα του φόρου προστιθέμενης αξίας (ΦΠΑ) οδηγεί σε σημαντικές απώλειες του προϋπολογισμού και επηρεάζει τις συνθήκες ανταγωνισμού και, συνεπώς, τη λειτουργία της εσωτερικής αγοράς. Προσφάτως, έχουν αναπτυχθεί ειδικές ,αιφνίδιες και εκτεταμένες μορφές φοροδιαφυγής, ειδικότερα μέσω της χρήσης των ηλεκτρονικών μέσων που διευκολύνουν το ταχύ παράνομο εμπόριο σε μεγάλη κλίμακα.

               (2)

               Η οδηγία 2006/112/ΕΚ του Συμβουλίου (3) επιτρέπει στα κράτη μέλη να υποβάλλουν αίτηση παρέκκλισης από την εν λόγω οδηγία, προκειμένου να αποτραπούν ορισμένες μορφές φοροδιαφυγής ή φοροαποφυγής.

               (3)

               Η πρόσφατη εμπειρία έδειξε ότι η διαδικασία που προβλέπεται στο άρθρο 395 της οδηγίας 2006/112/ΕΚ δεν είναι ικανή να ανταποκριθεί με επαρκή ταχύτητα σε αιτήματα κρατών μελών για επείγοντα μέτρα.

               (4)

               Η εμπειρία έδειξε επίσης ότι ο ορισμός του παραλήπτη ως υπόχρεου για την καταβολή του ΦΠΑ (αντίστροφη επιβάρυνση), σε ορισμένες περιπτώσεις, είναι αποτελεσματικό μέτρο για να σταματήσει η απάτη περί τον ΦΠΑ σε ειδικούς τομείς.

               (5)

               Με βάση τις διατάξεις περί αντιστροφής της επιβάρυνσης που προβλέπονται στα άρθρα 199 και 199α της οδηγίας 2006/112/ΕΚ, τα κράτη μέλη δεν έχουν την ευελιξία να αντιδρούν με ταχύτητα σε αιφνίδια και εκτεταμένη απάτη σε κατηγορίες αγαθών και υπηρεσιών που ευρίσκονται εκτός του πεδίου εφαρμογής των εν λόγω άρθρων. Ως εκ τούτου, απαιτούνται ειδικές διευθετήσεις για την αντιμετώπιση αυτών των περιπτώσεων.

               (6)

               Αν ληφθούν υπόψη οι εκτεταμένες απάτες που σημειώθηκαν, μια γρήγορη και εξαιρετική αντίδραση σε περαιτέρω περιπτώσεις αιφνίδιας απάτης διασφαλίζεται καλύτερα μέσω της λήψης ειδικού μέτρου από Μηχανισμό Ταχείας Αντίδρασης («ΜΤΑ»), συνιστάμενου στην επιλογή της εφαρμογής για μια σύντομη περίοδο αντιστροφής της επιβάρυνσης, έπειτα από κατάλληλη κοινοποίηση από το ενδιαφερόμενο κράτος μέλος. Προκειμένου να διασφαλισθεί ότι η άσκηση του δικαιώματος επιλογής είναι ανάλογη προς το πρόβλημα, η Επιτροπή, από τη στιγμή που διαθέτει τις κατάλληλες πληροφορίες, θα πρέπει να έχει στη διάθεσή της μια σύντομη περίοδο ώστε να αξιολογήσει την κοινοποίηση και να επιβεβαιώσει κατά πόσο αντιτίθεται στο ειδικό μέτρο του ΜΤΑ. Τα κράτη μέλη θα πρέπει να έχουν τη δυνατότητα ώστε οι απόψεις τους να λαμβάνονται υπόψη από την Επιτροπή, και θα πρέπει, συνεπώς, να είναι πλήρως ενημερωμένα για την κοινοποίηση και για οιαδήποτε συμπληρωματική πληροφορία που παρέχεται μέσω της διαδικασίας. Επιπροσθέτως, θα πρέπει τότε το Συμβούλιο να αποφασίζει για οποιαδήποτε περαιτέρω εφαρμογή της αντιστροφής της επιβάρυνσης με μια εκτελεστική απόφαση δυνάμει του άρθρου 395 της οδηγίας 2006/112/ΕΚ.

               (7)

               Τα κράτη μέλη, που έχουν κοινοποιήσει την πρόθεσή τους να εφαρμόσουν το ειδικό μέτρο του ΜΤΑ, μπορούν να το πράξουν από τη στιγμή που η Επιτροπή έχει κοινοποιήσει την απουσία αντιρρήσεων.

               (8)

               Προκειμένου να προβλεφθεί η περαιτέρω εφαρμογή της αντιστροφής της επιβάρυνσης, με την πρώτη ευκαιρία και πριν από τη λήξη του ειδικού μέτρου του ΜΤΑ, η διαδικασία που καθορίζεται στο άρθρο 395 της οδηγίας 2006/112/ΕΚ θα πρέπει να υπόκειται σε συντομότερη προθεσμία.

               (9)

               Η ταχεία επεξεργασία των κοινοποιήσεων των κρατών μελών βάσει του ΜΤΑ θα διευκολυνθεί εάν καθορισθεί τυποποιημένο έντυπο για τις εν λόγω κοινοποιήσεις και για την πρόβλεψη τυχόν συμπληρωματικών πληροφοριών προς την Επιτροπή. Προς τούτο, θα πρέπει να ανατεθούν στην Επιτροπή εκτελεστικές αρμοδιότητες όσον αφορά το εν λόγω τυποποιημένο έντυπο.

               (10)

               Δεδομένου ότι ένας ΜΤΑ μπορεί να είναι μόνο προσωρινή λύση εν αναμονή μακροπρόθεσμων νομοθετικών λύσεων με στόχο να καταστεί το σύστημα ΦΠΑ πιο ανθεκτικό στις περιπτώσεις απάτης περί τον ΦΠΑ, ο ΜΤΑ που έχει θεσπισθεί θα πρέπει να ισχύσει μόνο για περιορισμένο χρονικό διάστημα.

               (11)

               Προκειμένου να αξιολογηθεί η αποτελεσματικότητα του ΜΤΑ, η Επιτροπή θα πρέπει να ετοιμάσει μια έκθεση γενικής αξιολόγησης των επιπτώσεων του μηχανισμού κατά την αντιμετώπιση περιπτώσεων αιφνίδιας και εκτεταμένης απάτης.

               (12)

               Δεδομένου ότι ο στόχος της δράσης που πρέπει να αναληφθεί, και συγκεκριμένα η αντιμετώπιση φαινομένων αιφνίδιας και εκτεταμένης απάτης στον τομέα του ΦΠΑ, τα οποία πολύ συχνά έχουν διεθνή διάσταση, δεν μπορεί να επιτευχθεί επαρκώς από τα κράτη μέλη, διότι αυτά δεν είναι σε θέση να αντιμετωπίσουν μεμονωμένα τα κυκλώματα απάτης που συνδέονται με νέες μορφές συναλλαγών στις οποίες εμπλέκονται πολλές χώρες ταυτόχρονα, και μπορεί, συνεπώς, να επιτευχθεί καλύτερα σε ενωσιακό επίπεδο, εξασφαλίζοντας ταχύτερη και, ως εκ τούτου, καταλληλότερη και αποτελεσματικότερη αντίδραση σε αυτά τα φαινόμενα, η Ένωση μπορεί να θεσπίσει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως ορίζεται στο εν λόγω άρθρο, η παρούσα οδηγία δεν υπερβαίνει τα αναγκαία όρια για την επίτευξη του εν λόγω στόχ ου.

               (13)

               Επομένως, η οδηγία 2006/112/ΕΚ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 2006/112/ΕΚ τροποποιείται ως εξής:

               (1)

               Παρεμβάλλεται το ακόλουθο άρθρο:
               «Άρθρο 199β
               1.   Ένα κράτος μέλος μπορεί, σε περιπτώσεις επιτακτικής επείγουσας ανάγκης και σύμφωνα με τις παραγράφους 2 και 3, να ορίζει τον παραλήπτη ως υπόχρεο για την καταβολή του ΦΠΑ για ορισμένες παραδόσεις αγαθών και παροχές υπηρεσιών κατά παρέκκλιση από το άρθρο 193, ως ειδικό μέτρο του Μηχανισμού Ταχείας Αντίδρασης («ΜΤΑ») για να καταπολεμηθεί αιφνίδια και εκτεταμένη απάτη δυνάμενη να οδηγήσει σε σημαντικές και ανεπανόρθωτες οικονομικές ζημίες.
               Το ειδικό μέτρο του ΜΤΑ υπόκειται σε κατάλληλα μέτρα ελέγχου από το κράτος μέλος όσον αφορά τους υποκείμενους στο φόρο που παρέχουν τα αγαθά ή τις υπηρεσίες για τις οποίες ισχύει το εν λόγω μέτρο, και προβλέπεται για περίοδο μη υπερβαίνουσα τους εννέα μήνες
               2.   Το κράτος μέλος που επιθυμεί να θεσπίσει ειδικό μέτρο του ΜΤΑ, όπως προβλέπεται στην παράγραφο 1, αποστέλλει κοινοποίηση στην Επιτροπή, χρησιμοποιώντας το τυποποιημένο έντυπο που έχει καταρτισθεί σύμφωνα με την παράγραφο 4 και ταυτόχρονα την αποστέλλει στα λοιπά κράτη μέλη. Το κράτος μέλος παρέχει στην Επιτροπή πληροφορίες που αναφέρουν τον τομέα για τον οποίο πρόκειται, το είδος και τα χαρακτηριστικά της απάτης, την ύπαρξη λόγων επιτακτικής επείγουσας ανάγκης, τον αιφνίδιο και εκτεταμένο χαρακτήρα της και τις συνέπειές της όσον αφορά τις σημαντικές και ανεπανόρθωτες οικονομικές ζημίες. Εάν η Επιτροπή κρίνει ότι δεν έχει όλες τις απαραίτητες πληροφορίες, έρχεται σε επαφή με το εν λόγω κράτος μέλος εντός δύο εβδομάδων από την παραλαβή της κοινοποίησης και προσδιορίζει ποιες πρόσθετες πληροφορίες απαιτούνται. Οποιαδήποτε συμπληρωματική πληροφορία παρέχεται από το ενδιαφερόμενο κράτος μέλος στην Επιτροπή, αποστέλλεται ταυτοχρόνως στα λοιπά κράτη μέλη. Εάν οι συμπληρωματικές πληροφορίες που παρέχονται δεν είναι επαρκείς, η Επιτροπή ενημερώνει το ενδιαφερόμενο κράτος μέλος εντός μιας εβδομάδας.
               Το κράτος μέλος που επιθυμεί να θεσπίσει ειδικό μέτρο του ΜΤΑ, όπως προβλέπεται στην παράγραφο 1, υποβάλλει ταυτοχρόνως αίτηση στην Επιτροπή σύμφωνα με τη διαδικασία που προβλέπεται στις παραγράφους 2 και 3 του άρθρου 395.
               3.   Μόλις η Επιτροπή συγκεντρώσει όλες τις πληροφορίες που θεωρεί απαραίτητες για την αξιολόγηση της κοινοποίησης που αναφέρεται στο πρώτο εδάφιο της παραγράφου 2, τις κοινοποιεί στα κράτη μέλη. Σε περίπτωση που έχει αντίρρηση για το ειδικό μέτρο του ΜΤΑ, διατυπώνει αρνητική γνώμη εντός ενός μηνός από την της κοινοποίηση, και ενημερώνει σχετικά το ενδιαφερόμενο κράτος μέλος και την επιτροπή ΦΠΑ. Σε περίπτωση που η Επιτροπή δεν έχει αντίρρηση, επιβεβαιώνει τούτο απευθυνόμενη γραπτώς στο ενδιαφερόμενο κράτος μέλος και στην επιτροπή του ΦΠΑ εντός της ίδιας χρονικής περιόδου. Το κράτος μέλος μπορεί να θεσπίσει το ειδικό μέτρο του ΜΤΑ από την ημερομηνία παραλαβής της εν λόγω επιβεβαίωσης. Κατά την αξιολόγηση της κοινοποίησης, η Επιτροπή λαμβάνει υπόψη της τις αποσταλείσες σε αυτήν γραπτώς απόψεις οποιουδήποτε άλλου κράτους μέλους.
               4.   Η Επιτροπή εκδίδει εκτελεστική πράξη που θεσπίζει το τυποποιημένο έντυπο για την υποβολή της κοινοποίησης για το ειδικό μέτρο του ΜΤΑ που αναφέρεται στην παράγραφο 2 και για την υποβολή των πληροφοριών της παραγράφου 2, πρώτο εδάφιο. Η εν λόγω εκτελεστική πράξη εκδίδεται σύμφωνα με τη διαδικασία εξέτασης που αναφέρεται στην παράγραφο 5.
               5.   Οσάκις γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (4) και, προς τον σκοπό αυτό, η επιτροπή είναι η επιτροπή που έχει συσταθεί με το άρθρο 58 του κανονισμού (ΕΕ) αριθ. 904/2010 του Συμβουλίου (5).

               (2)

               Σ το άρθρο 395, προστίθεται η ακόλουθη παράγραφος:
               «5.   Σε περιπτώσεις επιτακτικής επείγουσας ανάγκης, που εκτίθενται στο άρθρο 199β παράγραφος 1, η διαδικασία που προβλέπεται στις παραγράφους 2 και 3 ολοκληρώνεται εντός έξι μηνών από την παραλαβή της αίτησης από την Επιτροπή.».

         Άρθρο 2
   Πριν από την 1η Ιανουαρίου 2018, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση γενικής αξιολόγησης των επιπτώσεων του ΜΤΑ, που προβλέπεται στο άρθρο 1 σημείο 1.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται μέχρι τις 31 Δεκεμβρίου 2018.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 22 Ιουλίου 2013.

            Για το Συμβούλιο

            Η Πρόεδρος

         C. ASHTON

      (1)  Γνώμη της 7ης Φεβρουαρίου 2013 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ C 11, 15.1.2013, σ. 31.

      (3)  ΕΕ L 347, 11.12.2006, σ. 1.

      (4)  ΕΕ L 55, 28.2.2011, σ. 13.

      (5)  ΕΕ L 268, 12.10.2010, σ. 1.».


Avis juridique important

|

31991L0692

Οδηγία 91/692/ΕΟΚ του Συμβουλίου της 23ης Δεκεμβρίου 1991 για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον

Επίσημη Εφημερίδα αριθ. L 377 της 31/12/1991 σ. 0048 - 0054 Φινλανδική ειδική έκδοση: Κεφάλαιο 15 τόμος 10 σ. 0208  Σουηδική ειδική έκδοση: Κεφάλαιο 15 τόμος 10 σ. 0208

ΟΔΗΓΙΑ ΤΟΥ ΣΥΜΒΟΥΛΙΟΥ της 23ης Δεκεμβρίου 1991 για την τυποποίηση και τον εξορθολογισμό των  εκθέσεων που αφορούν την εφαρμογή ορισμένων οδηγιών για το περιβάλλον (91/692/ΕΟΚ) ΤΟ ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 P, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι ορισμένες κοινοτικές οδηγίες σε θέματα περιβάλλοντος προβλέπουν την κατάρτιση από τα κράτη μέλη  μιας έκθεσης σχετικά με την εφαρμογή των οδηγιών αυτών G ότι οι εκθέσεις αυτές αποτελούν βασικά  στοιχεία μιας συνθετικής έκθεσης που καταρτίζεται από την Επιτροπή G ότι ορισμένες άλλες οδηγίες  σχετικές με θέματα περιβάλλοντος δεν προβλέπουν τη σύνταξη τέτοιων εκθέσεων G ότι οι σχετικές με την κατάρτιση εκθέσεων υπάρχουσες διατάξεις χαρακτηρίζονται από ανομοιομορφία  τόσο σε ό,τι αφορά την περιοδικότητα όσο και το περιεχόμενό τους G ότι θα πρέπει να εισαχθεί η υποχρέωση αυτή για τα κράτη μέλη όπως και για την Επιτροπή, ώστε να  καταστεί δυνατή η αξιολόγηση της εφαρμογής των οδηγιών αυτών στο σύνολο του εδάφους της Κοινότητας  και να παρασχεθούν στην κοινή γνώμη τα απαραίτητα πληροφοριακά στοιχεία τα σχετικά με το θέμα G ότι είναι επομένως απαραίτητο να εναρμονιστούν οι υπάρχουσες σχετικές διατάξεις ώστε να καταστούν  πληρέστερες και αποτελεσματικότερες για κάθε μεμονώμενο τομέα G ότι ενδείκνυται να καθοριστεί η περιοδικότητα της υποβολής των εν λόγω εκθέσεων και η διαβίβασή  τους στην Επιτροπή εκ μέρους των κρατών μελών, σε τρία χρόνια με ένα μεσοδιάστημα ενός έτους ανά  συγκεκριμένο τομέα G ότι οι εκθέσεις θα συντάσσονται βάσει ερωτηματολογίου που καταρτίζει η  Επιτροπή, επικουρούμενη από μια επιτροπή, και το οποίο διαβιβάζεται στα κράτη μέλη έξι μήνες πριν  από την έναρξη της καλυπτόμενης από την έκθεση περιόδου G ότι η Επιτροπή δημοσιεύει συνθετική  έκθεση ανά τομέα εντός εννέα μηνών από την ανακοίνωση των αντίστοιχων εκθέσεων των κρατών μελών G ότι, ειδικότερα, όσον αφορά την εφαρμογή γης οδηγίας 76/160/ΕΟΚ του Συμβουλίου της 2ας Δεκεμβρίου  1975 για την ποιότητα των υδάτων κολύμβησης (4), όπως τροποποιήθηκε τελευταία από την πράξη  προσχώρησης του 1985, η σχετική έκθεση πρέπει να δημοσιεύεται κάθε χρόνο και αρκετά έγκαιρα ώστε να  ενημερώνεται το κοινό για την ποιότητα των υδάτων κολύμβησης κατά την πλέον πρόσφατη περίοδο G ότι τα αναγκαία μέτρα που πρέπει να λάβουν τα κράτη μέλη δεν συνεπάγονται την έκδοση νομοθετικών ή  κανονιστικών πράξεων, αφ' ής στιγμής η κατάρτιση των εκθέσεων για την εφαρμογή κοινοτικών οδηγιών  δεν απαιτεί τη θέσπιση τέτοιων διατάξεων σε επίπεδο κρατών μελών, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η παρούσα οδηγία αποσκοπεί στον εξορθολογισμό και τη βελτίωση ανά τομέα  των διατάξεων που αφορούν τη διαβίβαση πληροφοριών και τη δημοσίευση εκθέσεων για ορισμένες  κοινοτικές οδηγίες του τομέα της προστασίας του περιβάλλοντος, με την επιφύλαξη των διατάξεων του  άρθρου 155 πρώτη περίπτωση της συνθήκης. Άρθρο 2 1.  Το κείμενο των διατάξεων που αναφέρονται στο παράρτημα Ι αντικαθίσταται από το  ακόλουθο κείμενο:  «Κάθε τρία χρόνια, τα κράτη μέλη διαβιβάζουν στην Επιτροπή πληροφορίες για την εφαρμογή της  παρούσας οδηγίας μέσω μιας τομεακής έκθεσης η οποία καλύπτει και τις άλλες σχετικές κοινοτικές  οδηγίες. Η έκθεση αυτή καταρτίζεται βάσει ερωτηματολογίου ή σχεδιαγράμματος το οποίο καταρτίζει η  Επιτροπή με τη διαδικασία που προβλέπεται στο άρθρο 6 της οδηγίας 91/692/ΕΟΚ (*). Το ερωτηματολόγιο  ή το σχεδιάγραμμα αυτό αποστέλλεται στα κράτη μέλη έξι μήνες πριν από την έναρξη της περιόδου που  καλύπτει η έκθεση. Η έκθεση υποβάλλεται στην Επιτροπή εντός εννέα μηνών από τη λήξη της τριετίας  την οποία καλύπτει. Η πρώτη έκθεση καλύπτει την περίοδο από 1993 μέχρι και 1995. Εντός εννέα μηνών από την παραλαβή των εκθέσεων των κρατών μελών, η Επιτροπή δημοσιεύει μια  κοινοτική έκθεση για την εφαρμογή της οδηγίας. (*) ΕΕ αριθ. L 377 της 31. 12. 1991, σ. 48.». 2.  Το κείμενο που περιλαμβάνεται στην παράγραφο 1 παρεμβάλλεται στις οδηγίες που αναφέρονται στο  παράρτημα ΙΙ σύμφωνα με τις ενδείξεις των οδηγιών αυτών. Άρθρο 3 Το άρθρο 13 της οδηγίας 76/160/ΕΟΚ αντικαθίσταται από το ακόλουθο κείμενο: «Άρθρο 13 Κάθε χρόνο, αρχής γενομένης από τις 31 Δεκεμβρίου 1993, τα κράτη μέλη υποβάλλουν στην Επιτροπή  έκθεση για την εφαρμογή της παρούσας οδηγίας κατά το έτος αυτό. Η έκθεση αυτή καταρτίζεται βάσει  ερωτηματολογίου ή σχεδιαγράμματος το οποίο καταρτίζει η Επιτροπή με τη διαδικασία του άρθρου 6 της  οδηγίας 91/692/ΕΟΚ (*). Το ερωτηματολόγιο ή το σχεδιάγραμμα αυτό αποστέλλεται στα κράτη μέλη έξι  μήνες πριν από την έναρξη της περιόδου που καλύπτει η έκθεση. Η έκθεση υποβάλλεται στην Επιτροπή  πριν από τη λήξη του καλυπτόμενου έτους. Εντός τεσσάρων μηνών από την παραλαβή των εκθέσεων των κρατών μελών, η Επιτροπή δημοσιεύει μια  κοινοτική έκθεση για την εφαρμογή της οδηγίας. (*) ΕΕ αριθ. L 377 της 31. 12. 1991, σ. 48.». Άρθρο 4 1.  Το κείμενο των διατάξεων που αναφέρονται στο παράρτημα ΙΙ αντικαθίσταται από το  ακόλουθο κείμενο: «Κάθε τρία χρόνια, τα κράτη μέλη διαβιβάζουν στην Επιτροπή πληροφορίες για την εφαρμογή της  παρούσας οδηγίας μέσω μιας τομεακής έκθεσης η οποία καλύπτει και τις άλλες σχετικές κοινοτικές  οδηγίες. Η έκθεση αυτή καταρτίζεται βάσει ερωτηματολογίου ή του σχεδιαγράμματος το οποίο καταρτίζει  η Επιτροπή με τη διαδικασία του άρθρου 6 της οδηγίας 91/692/ΕΟΚ (*). Το ερωτηματολόγιο ή το σχήμα  αυτό αποστέλλεται στα κράτη μέλη έξι μήνεςπριν από την έναρξη της περιόδου που καλύπτει η έκθεση. Η  έκθεση υποβάλλεται Επιτροπή εντός έξι μηνών από το λήξη της τριετίας την οποία καλύπτει. Η πρώτη έκθεση καλύπτει την περίοδο από 1994 μέχρι και 1996. Εντός εννέα μηνών από την παραλαβή των εκθέσεων των κρατών μελών, η Επιτροπή δημοσιεύει μια  κοινοτική έκθεση για την εφαρμογή της οδηγίας. (*) ΕΕ αριθ. L 377 της 31. 12. 1991, σ. 48.». 2.  Το κείμενο που περιλαμβάνεται στην παράγραφο 1 παρεμβάλλεται στις οδηγίες που αναφέρονται στο  παράρτημα IV, σύμφωνα με τα οριζόμενα στο εν λόγω παράρτημα. 3.  Το ακόλουθο κείμενο παρεμβάλλεται στις οδηγίες που αναφέρονται στο παράρτημα V, σύμφωνα με τα  οριζόμενα στο εν λόγω παράρτημα.  «Κάθε χρόνο, η Επιτροπή διαβιβάζει στα κράτη μέλη τις πληροφορίες που συλλέγει κατ' εφαρμογήν του  παρόντος άρθρου.». Άρθρο 5 Το κείμενο των διατάξεων που αναφέρεται στο παράρτημα VI αντικαθίσταται από το ακόλουθο  κείμενο: «Κάθε τρία χρόνια, τα κράτη μέλη διαβιβάζουν στην Επιτροπή πληροφορίες για την εφαρμογή της  παρούσας οδηγίας μέσω μιας τομεακής έκθεσης η οποία καλύπτει και τις άλλες σχετικές κοινοτικές  οδηγίες. Η έκθεση αυτή καταρτίζεται βάσει ερωτηματολογίου ή σχεδιαγράμματος το οποίο καταρτίζει η  Επιτροπή με τη διαδικασία που προβλέπεται στο άρθρο 6 της οδηγίας 91/692/ΕΟΚ (*). Το ερωτηματολόγιο  ή το σχεδιάγραμμα αυτό αποστέλλεται στα κράτη μέλη έξι μήνες πριν από την έναρξη της περιόδου που  καλύπτει η έκθεση. Η έκθεση υποβάλλεται στην Επιτροπή εντός έξι μηνών από τη λήξη της τριετίας την  οποία καλύπτει. Η πρώτη έκθεση καλύπτει την περίοδο από 1995 μέχρι και 1997. Εντός εννέα μηνών από την παραλαβή των εκθέσεων των κρατών μελών, η Επιτροπή δημοσιεύει μια  κοινοτική έκθεση για την εφαρμογή της οδηγίας. (*) ΕΕ αριθ. L 372 της 31. 12. 1991, σ. 48.». Άρθρο 6 Η Επιτροπή επικουρείται από μια επιτροπή που απαρτίζεται από αντιπροσώπους των κρατών  μελών και προεδρεύεται από τον αντιπρόσωπο της Επιτροπής. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή  διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα  με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο  άρθρο 148 παράγραφος 2 της συνθήκης για την έκδοση των αποφάσεων που λαμβάνει το Συμβούλιο κατόπιν  προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών  μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην  ψηφοφορία. Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα δεν είναι  σύμφωνα με τη γνώμη της επιτροπής, η Επιτροπή τα ανακοινώνει αμέσως στο Συμβούλιο. Στην περίπτωση  αυτή: - η Επιτροπή μπορεί να αναβάλει, για ένα μήνα το πολύ από την ημερομηνία της ανακοίνωσης αυτής, την  εφαρμογή των μέτρων που αποφασίστηκαν από αυτήν, - το Συμβούλιο μπορεί, με ειδική πλειοψηφία, να λάβει διαφορετική απόφαση εντός της περιόδου που  αναφέρεται στην πρώτη περίπτωση. Άρθρο 7 1.  Τα κράτη μέλη λαμβάνουν τα αναγκαία μέτρα για να συμμορφωθούν προς τις διατάξεις: - των άρθρων 2 και 3, το αργότερο από την 1η Ιανουαρίου 1993, - του άρθρου 4, το αργότερο από την 1η Ιανουαρίου 1994, - του άρθρου 5, το αργότερο από την 1η Ιανουαρίου 1995. Ενημερώνουν αμέσως την Επιτροπή σχετικά. 2.  Οι υπάρχουσες διατάξεις των διαφόρων οδηγιών οι οποίες τροποποιούνται με νέες διατάξεις  εξακολουθούν να ισχύουν μέχρι τις ημερομηνίες που αναφέρονται στην παράγραφο 1 πρώτο εδάφιο. 3.  Τα μέτρα που αναφέρονται στην παράγραφο 1, όταν θεσπίζονται από τα κράτη μέλη, αναφέρονται στην  παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς  διατάξεις για την αναφορά αυτή εκδίδονται από τα κράτη μέλη. Άρθρο 8 Η παρούσα οδηγία απευθύνεται στα κράτη μέλη. Βρυξέλλες, 23 Δεκεμβρίου 1991. Για το ΣυμβούλιοΟ ΠρόεδροςY. VAN ROOY     (1)ΕΕ αριθ. C 214, της 29. 8. 1990, σ. 6.  (2)ΕΕ αριθ. C 19 της 28. 1. 1991, σ. 587.  (3)ΕΕ αριθ. C 60 της 8. 3. 1991, σ. 15.  (4)ΕΕ αριθ. L 31 της 5. 2. 1976, σ. 1.   ΠΑΡΑΡΤΗΜΑ Ι Διατάξεις που τροποποιούνται σύμφωνα με το άρθρο 2 παράγραφος 1 της παρούσας  οδηγίας α) Άρθρο 13 παράγραφος 1 της οδηγίας 76/464/ΕΟΚ του Συμβουλίου της 4ης Μαΐου 1976 περί  ρυπάνσεως που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της  Κοινότητας (1). β) Άρθρο 14 της οδηγίας 78/176/ΕΟΚ του Συμβουλίου της 20ής Φεβρουαρίου 1978 περί των αποβλήτων που  προέρχονται από τη βιομηχανία διοξειδίου του τιτανίου (2), όπως τροποποιήθηκε από την οδηγία  83/29/ΕΟΚ (3). γ) Άρθρο 16 της οδηγίας 78/659/ΕΟΚ του Συμβουλίου της 18ης Ιουλίου 1978 περί της ποιότητος των  γλυκών υδάτων που έχουν ανάγκη προστασίας ή βελτιώσεως για τη διατήρηση της ζωής των ιχθύων (4),  όπως τροποποιήθηκε τελευταία από την πράξη προσχώρησης του 1985. δ) Άρθρο 8 της οδηγίας 79/869/ΕΟΚ του Συμβουλίου της 9ης Οκτωβρίου 1979 περί των μεθόδων μετρήσεως  και περί της συχνότητας των δειγματοληψιών και της αναλύσεως των επιφανειακών υδάτων τα οποία  προορίζονται για την παραγωγή ποσίμου ύδατος στα κράτη μέλη (5), όπως τροποποιήθηκε τελευταία από  την οδηγία 81/855/ΕΟΚ (6). ε) Άρθρο 14 της οδηγίας 79/923/ΕΟΚ του Συμβουλίου της 30ής Οκτωβρίου 1979 περί της απαιτούμενης  ποιότητας των υδάτων για οστρακοειδή (7). στ) Άρθρο 16 παράγραφος 1 της οδηγίας 80/68/ΕΟΚ του Συμβουλίου της 17ης Δεκεμβρίου 1979 περί  προστασίας των υπογείων υδάτων από τη ρύπανση που προέρχεται από ορισμένες επικίνδυνες ουσίες (8). ζ) Άρθρο 5 παράγραφος 1 και παράγραφος 2 πρώτο εδάφιο της οδηγίας 82/176/ΕΟΚ του Συμβουλίου της  22ας Μαρτίου 1982 περί των οριακών τιμών και των ποιοτικών στόχων για τις απορρίψεις υδραγρύρου από  το βιομηχανικό τομέα της ηλεκτρολύσεως των χλωριούχων αλάτων αλκαλίων (9). η) Άρθρο 5 παράγραφοι 1 και 2 της οδηγίας 83/513/ΕΟΚ του Συμβουλίου της 26ης Σεπτεμβρίου 1983 για  τις οριακές τιμές και τους ποιοτικούς στόχους για τις απορρίψεις καδμίου (10). θ) Άρθρο 6 παράγραφος 1 της οδηγίας 84/156/ΕΟΚ του Συμβουλίου της 8ης Μαρτίου 1984 για τις οριακές  τιμές και τους ποιοτικούς στόχους όσον αφορά τις απορρίψεις υδραργύρου σε τομείς άλλους εκτός του  τομέα της ηλεκτρολύσεως των χλωριούχων αλάτων των αλκαλίων (11). ι) Άρθρο 5 παράγραφοι 1 και 2 της οδηγίας 84/491/ΕΟΚ του Συμβουλίου της 9ης Οκτωβρίου 1984 σχετικά  με τις οριακές τιμές και τους ποιοτικούς στόχους για τις απορρίψεις εξαχλωροκυκλοεξανίου (12). ια) Άρθρο 6 παράγραφοι 1 και 2 της οδηγίας 86/280/ΕΟΚ του Συμβουλίου της 12ης Ιουνίου 1986 σχετικά  με τις οριακές τιμές και τους ποιοτικούς στόχους για τις απορρίψεις ορισμένων επικίνδυνων ουσιών  που υπάγονται στον κατάλογο Ι του παραρτήματος της οδηγίας 76/464/ΕΟΚ (13), όπως τροποποιήθηκε  τελευταία από την οδηγία 90/415/ΕΟΚ (14).      (1)ΕΕ αριθ. L 129 της 18. 5. 1976, σ. 23.  (2)ΕΕ αριθ. L 54 της 25. 2. 1978, σ. 19.  (3)ΕΕ αριθ. L 32 της 3. 2. 1983, σ. 28.  (4)ΕΕ αριθ. L 222 της 14. 8. 1978, σ. 1.  (5)ΕΕ αριθ. L 271 της 29. 10. 1979, σ. 44.  (6)ΕΕ αριθ. L 319 της 7. 11. 1981, σ. 16.  (7)ΕΕ αριθ. L 281 της 10. 11. 1979, σ. 47.  (8)ΕΕ αριθ. L 20 της 26. 1. 1980, σ. 43.  (9)ΕΕ αριθ. L 81 της 27. 3. 1982, σ. 29.  (10)ΕΕ αριθ. L 291 της 24. 10. 1983, σ. 1.  (11)ΕΕ αριθ. L 74 της 17. 3. 1984, σ. 49.  (12)ΕΕ αριθ. L 274 της 17. 10. 1984, σ. 11.  (13)ΕΕ αριθ. L 181 της 4. 7. 1986, σ. 16.  (14)ΕΕ αριθ. L 219 της 14. 8. 1990, σ. 49.   ΠΑΡΑΡΤΗΜΑ ΙΙ Οδηγίες που συμπληρώνονται σύμφωνα με το άρθρο 2 παράγραφος 2 της παρούσας οδηγίας α) Οδηγία 75/440/ΕΟΚ του Συμβουλίου της 16ης Ιουνίου 1975 περί της απαιτούμενης ποιότητος των  υδάτων επιφάνειας που προορίζονται για την παραγωγή ποσίμου ύδατος στα κράτη μέλη (1), όπως  τροποποίηθηκε τελευταία από την οδηγία 79/869/ΕΟΚ (2). Το κείμενο που περιλαμβάνεται στο άρθρο 2 παράγραφος 1 της παρούσας οδηγίας παρεμβάλλεται ως άρθρο  9α. β) Οδηγία 80/778/ΕΟΚ του Συμβουλίου της 15ης Ιουλίου 1980 περί της ποιότητας του πόσιμου νερού (3),  όπως τροποποιήθηκε τελευταία από την οδηγία 81/858/ΕΟΚ (4). Το κείμενο που περιλαμβάνεται στο άρθρο 2 παράγραφος 1 της παρούσας οδηγίας παρεμβάλλεται ως άρθρο  17α.    (1)ΕΕ αριθ. L 194 της 25. 7. 1975, σ. 26.  (2)ΕΕ αριθ. L 271 της 29. 10. 1979, σ. 44.  (3)ΕΕ αριθ. L 229 της 30. 8. 1980, σ. 11.  (4)ΕΕ αριθ. L 319 της 7. 11. 1981, σ. 19.   ΠΑΡΑΡΤΗΜΑ ΙΙΙ Διατάξεις που τροποποιούνται σύμφωνα με το άρθρο 4 παράγραφος 1 της παρούσας οδηγίας α) Άρθρο 8 της οδηγίας 80/779/ΕΟΚ του Συμβουλίου της 15ης Ιουλίου 1980 περί των οριακών τιμών και  των ενδεικτικών τιμών της ποιότητας της ατμοσφαίρας για το διοξείδιο του θείου και τα αιωρούμενα  σωματίδια (1), όπως τροποποιήθηκε τελευταία από την οδηγία 89/427/ΕΟΚ (2). β) Άρθρο 18 της οδηγίας 82/501/ΕΟΚ του Συμβουλίου της 24ης Ιουνίου 1982 περί του κινδύνου  ατυχημάτων μεγάλης εκτάσεως τον οποίον περικλείουν ορισμένες βιομηχανικές δραστηριότητες (3), όπως  τροποποίηθηκε τελευταία από την οδηγία 88/610/ΕΟΚ (4). γ) Άρθρο 6 της οδηγίας 82/884/ΕΟΚ του Συμβουλίου της 3ης Δεκεμβρίου 1982 για την οριακή τιμή του  μολύβδου που περιέχεται στην ατμόσφαιρα (5). δ) Άρθρο 8 της οδηγίας 85/203/ΕΟΚ του Συμβουλίου της 7ης Μαρτίου 1985 σχετικά με τις προδιαγραφές  ποίοτητας του αέρα για το διοξείδιο του αζώτου (6), όπως τροποποιήθηκε από την οδηγία 85/580/ΕΟΚ  (7). ε)Άρθρο 13 παράγραφος 1 της οδηγίας 87/217/EOK) του Συμβουλίου, της 19ης Μαρτίου 1987 σχετικά με  την πρόληψη και τη μείωση της ρύπανσης του περιβάλλοντος από τον αμίαντο (8).    (1)ΕΕ αριθ. L 229 της 30. 8. 1980, σ. 30.  (2)ΕΕ αριθ. L 201 της 14. 7. 1989, σ. 53.  (3)ΕΕ αριθ. L 230 της 5. 8. 1982, σ. 1.  (4)ΕΕ αριθ. L 336 της 7. 12. 1988, σ. 14.  (5)ΕΕ αριθ. L 378 της 31. 12. 1982, σ. 15.  (6)ΕΕ αριθ. L 87 της 27. 3. 1985, σ. 36.  (7)ΕΕ αριθ. L 372 της 31. 12. 1985, σ. 36.  (8)ΕΕ αριθ. L 85 της 28. 3. 1987, σ. 40.   ΠΑΡΑΡΤΗΜΑ ΙV Οδηγίες που τροποποιούνται σύμφωνα με το άρθρο 4 παράγραφος 2 της παρούσας οδηγίας α) Οδηγία 75/716/ΕΟΚ του Συμβουλίου της 24ης Νοεμβρίου 1975 περί προσεγγίσεως των νομοθεσιών των  κρατών μελών των αναφερόμενων στην περιεκτικότητα σε θείο ορισμένων υγρών καυσίμων (1), όπως  τροποποιήθηκε τελευταία από την οδηγία 87/219/ΕΟΚ (2). Το κείμενο που περιλαμβάνεται στο άρθρο 4 παράγραφος 2 της παρούσας οδηγίας παρεμβάλλεται ως άρθρο  7α. β) Οδηγία 84/360/ΕΟΚ του Συμβουλίου της 28ης Ιουνίου 1984 σχετικά με την καταπολέμηση της  ατμοσφαιρικής ρύπανσης από βιομηχανικές εγκαταστάσεις (3). Το κείμενο που περιλαμβάνεται στο άρθρο 4 παράγραφος 2 της παρούσας οδηγίας παρεμβάλλεται ως άρθρο  15α.      (1)ΕΕ αριθ. L 307 της 27. 11. 1975, σ. 22.  (2)ΕΕ αριθ. L 91 της 3. 4. 1987, σ. 19.  (3)ΕΕ αριθ. L 188 της 16. 7. 1984, σ. 20.   ΠΑΡΑΡΤΗΜΑ V Οδηγίες που συμπληρώνονται σύμφωνα με το άρθρο 4 παράγραφος 3 της παρούσας οδηγίας α) Οδηγία 80/779/ΕΟΚ του Συμβουλίου της 15ης Ιουλίου 1980 περί των οριακών τιμών και των  ενδεικτικών τιμών της ποιότητος της ατμοσφαίρας για το διοξείδιο του θείου και τα αιωρούμενα  σωματίδια, όπως τροποποιήθηκε από την οδηγία 89/427/ΕΟΚ. Το κείμενο που περιλαμβάνεται στο άρθρο 4 παράγραφος 3 της παρούσας οδηγίας παρεμβάλλεται ως άρθρο  7 παράγραφος 4. β) Οδηγία 82/884/ΕΟΚ του Συμβουλίου της 3ης Δεκεμβρίου 1982 για την οριακή τιμή του μολύβδου που  περιέχεται στην ατμόσφαιρα. Το κείμενο που περιλαμβάνεται στο άρθρο 4 παράγραφος 3 της παρούσας οδηγίας παρεμβάλλεται ως άρθρο  5 παράγραφος 4. γ) Οδηγία 85/203/ΕΟΚ του Συμβουλίου της 7ης Μαρτίου 1985 σχετικά με τις προδιαγραφές ποιότητας του  αέρα για το διοξείδιο του αζώτου, όπως τροποποίηθηκε από την οδηγία 85/580/ΕΟΚ. Το κείμενο που περιλαμβάνεται στο άρθρο 4 παράγραφος 3 της παρούσας οδηγίας παρεμβάλλεται ως άρθρο  7 παράγραφος 4.       ΠΑΡΑΡΤΗΜΑ VI Διατάξεις που τροποποιούνται σύμφωνα με το άρθρο 5 της παρούσας οδηγίας α) Άρθρο 18 της οδηγίας 75/439/ΕΟΚ του Συμβουλίου της 16ης Ιουνίου 1975 περί διαθέσεως των  χρησιμοποιήμένων ορυκτελαίων (1), όπως τροποποιήθηκε από την οδηγία 87/101/ΕΟΚ (2). β) Άρθρο 12 της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων  (3), όπως τροποποιήθηκε από την οδηγία 91/156/ΕΟΚ (4). γ) Άρθρο 10 της οδηγίας 76/403/ΕΟΚ του Συμβουλίου της 6ης Απριλίου 1976 περί της εξαλείψεως των  πολυχλωροδιφαινυλίων και των πολυχλωροτριφαινυλίων (5). δ) Άρθρο 16 της οδηγίας 78/319/ΕΟΚ του Συμβουλίου της 20ής Μαρτίου 1978 περί των τοξικών και  επικίνδυνων αποβλήτων (6), όπως τροποποιήθηκε τελευταία από την πράξη προσχώρησης του 1985. ε) Άρθρο 13 παράγραφος 1 της οδηγίας 84/631/ΕΟΚ του Συμβουλίου της 6ης Δεκεμβρίου 1984 για την  επιτήρηση και τον έλεγχο εντός της Ευρωπαϊκής Κοινότητας των διασυνοριακών μεταφορών επικίνδυνων  αποβλήτων (7), όπως τροποποιήθηκε τελευταία από την οδηγία 87/112/ΕΟΚ της Επιτροπής (8). στ) Άρθρο 6 της οδηγίας 85/339/ΕΟΚ του Συμβουλίου της 27ης Ιουνίου 1985 για τις συσκευασίες υγρών  τροφίμων (9). γ) Άρθρο 17 της οδηγίας 86/278/ΕΟΚ του Συμβουλίου της 12ης Ιουνίου 1986 σχετικά με την προστασία  του περιβάλλοντος, και ιδίως του εδάφους κατά τη χρησιμοποίηση της ιλύος καθαρισμού λυμάτων στη  γεωργία (10).    (1)ΕΕ αριθ. L 194 της 25. 7. 1975, σ. 23.  (2)ΕΕ αριθ. L 42 της 12. 2. 1987, σ. 43.  (3)ΕΕ αριθ. L 194 της 25. 7. 1975, σ. 39.  (4)ΕΕ αριθ. L 78 της 26. 3. 1991, σ. 32.  (5)Εε αριθ. L 108 της 26. 4. 1976, σ. 41.  (6)ΕΕ αριθ. L 84 της 31. 3. 1978, σ. 43.  (7)ΕΕ αριθ. L 236 της 13. 12. 1984, σ. 31.  (8)ΕΕ αριθ. L 48 της 17. 2. 1987, σ. 31.  (9)ΕΕ αριθ. L 176 της 6. 7. 1985, σ. 18.  (10)ΕΕ αριθ. L 181 της 4. 7. 1986, σ. 6.


Avis juridique important

|

31983L0029

Οδηγία 83/29/ΕΟΚ του Συμβουλίου της 24ης Ιανουαρίου 1983 για την τροποποίηση της οδηγίας 78/176/ΕΟΚ περί των αποβλήτων που προέρχονται από τη βιομηχανία διοξειδίου του τιτανίου

Επίσημη Εφημερίδα αριθ. L 032 της 03/02/1983 σ. 0028 - 0028 Φινλανδική ειδική έκδοση: Κεφάλαιο 15 τόμος 4 σ. 0120  Ισπανική ειδική έκδοση: Κεφάλαιο 15 τόμος 4 σ. 0083  Σουηδική ειδική έκδοση: Κεφάλαιο 15 τόμος 4 σ. 0120  Πορτογαλική ειδική έκδοση : Κεφάλαιο 15 τόμος 4 σ. 0083

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 24ης Ιανουαρίου 1983  για την τροποποίηση της οδηγίας 78/176/ΕΟΚ περί των αποβλήτων που προέρχονται από τη βιομηχανία διοξειδίου του τιτανίου  (83/29/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 100 και 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας ότι προέκυψαν δυσχέρειες όσον αφορά την προθεσμία που προβλέπεται στο άρθρο 9 παράγραφος 3 της οδηγίας 78/176/ΕΟΚ (3) προκειμένου να υποβάλει η Επιτροπή κατάλληλες προτάσεις που αποβλέπουν στο συντονισμό των προγραμμάτων για την προοδευτική μείωση της ρύπανσης· ότι πρέπει, επομένως, να παραταθεί η εν λόγω προθεσμία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 9 παράγραφος 3 της οδηγίας 78/176/ΕΟΚ οι λέξεις « προκειμένου να μπορέσει να υποβάλει στο Συμβούλιο, εντός προθεσμίας έξι μηνών από της παραλαβής του συνόλου των εθνικών προγραμμάτων» αντικαθίσταται από τις λέξεις «η οποία θα υποβάλει στο Συμβούλιο πριν από τις 15 Μαρτίου 1983».  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 24 Ιανουαρίου 1983.  Για το Συμβούλιο  Ο Πρόεδρος  H. W. LAUTENSCHLAGER  (1) ΕΕ αριθ. C 292 της 8. 11. 1982, σ. 101.  (2) ΕΕ αριθ. C 326 της 13. 12. 1982, σ. 1.  (3) ΕΕ αριθ. L 54 της 25. 2. 1978, σ. 19.